paragraph_text: Dula ili doula je žena koja pruža psihičku i praktičnu podršku drugoj ženi<ref> za vrijeme trudnoće, poroda i babinja. Riječ doula dolazi iz starogrčkog jezika, a značila je "ona koja služi" odnosno sluškinja, robinja. Neke doule pružaju ženama podršku u slučaju spontanog pobačaja, prekida trudnoće ili liječenja neplodnosti. Osim što pruža podršku ženi,<ref> doula pruža podršku i drugim članicama i članovima obitelji. Doula nije zdravstvena radnica i ne pruža zdravstvenu zaštitu, odnosno nema kliničku ulogu. U prošlosti, žene koje su imale iskustvo trudnoće, poroda i babinja bile su kontinuirana podrška ženama koje su prvi puta prolazile kroz to iskustvo. Međutim, s vremenom, sve je manje žena rađalo kod kuće i na porod su odlazile u bolnicu gdje je kontinuirana podrška rodiljama postala iznimka, a ne standard. Suvremene bolničke prakse u području skrbi za rodilju smanjile su dostupnost primalje i njezinu podršku ženi tijekom trudnoće, poroda i babinja. Zdravstvena skrb žena postala je fragmentirana što je dovelo do diskontinuiteta zdravstvene skrbi zbog čega žena tijekom trudnoće, poroda i babinja dolazi u kontakt s velikim brojem zdravstvenih radnika.<ref> „Intrapartalna njega treba biti dizajnirana s minimalnim zahvatima kako bi rezultirala zdravom majkom i djetetom te pozitivnim iskustvom poroda“<ref>, a na pozitivno iskustvo žene utječe nekoliko čimbenika od kojih su neki ispunjenje očekivanja<ref><ref> i normalan porod bez intervencija<ref>. Neki aspekti poroda rodiljama se čine važnijima od drugih, a to su prisutnost podrške tijekom trudova i poroda. Kontinuirana podrška nije prikladna samo za ženu, ona također rezultira manjom potrebom za ublažavanjem boli, kraćim trajanjem poroda, normalnijim porodom i boljim ishodom za dijete. Kontinuirana podrška tijekom poroda može poboljšati ishode za žene i novorođenčad što uključuje veći broj spontanih vaginalnih poroda, kraće trajanje poroda i manji broj poroda carskim rezom, instrumentalni vaginalni porod, korištenje bilo koje analgezije, primjena regionalne analgezije, nisku petominutnu Apgar ocjenu i negativne osjećaje o iskustvu poroda. S druge strane, nisu pronađeni nikakvi dokazi o štetnosti kontinuirane skrbi tijekom poroda.<ref>